- Hindi News
- National
- विश्राम गृह में प्रधान और दूसरे पदों को लेकर आपस में उलझे युवा मोर्चा के भाजपाई
विश्राम गृह में प्रधान और दूसरे पदों को लेकर आपस में उलझे युवा मोर्चा के भाजपाई
भाजपायुवामोर्चा की लाडवा विधानसभा के तीन मंडलों की लोकनिर्माण विश्राम गृह में हुई बैठक में कार्यकर्ता पदों को लेकर आपस में ही उलझ गए।
बाबैन मंडल के कार्यकर्ता तो बैठक में पहुंचे ही नहीं। वहीं पिपली मंडल के कार्यकर्ता अपनी मर्जी का प्रधान बनने पर नाराज होकर बैठक छोड़कर चले गए। युवा मोर्चा के जिलाध्यक्ष सर्वजीत विर्क की अध्यक्षता में हुई बैठक में केवल लाडवा मंडल के अध्यक्ष पर ही सहमति बन पाई।
ऐसेबिगड़ी बात : लाडवालोकनिर्माण विभाग के विश्रामगृह में हुई बैठक में जब युवा मोर्चा के जिलाध्यक्ष सर्वजीत विर्क, भाजपा महिला मंडल की जिलाध्यक्ष निशा महेश्वरी लाडवा मंडल के प्रधान ओमबीर बुढ़ा के सामने पिपली मंडल से आए कार्यकर्ता सतपाल किशनपुरा, हरजीत सिंह, रमन खानपुर, रवि किशनपुरा, राजेंद्र कोलापुर, सोनू कोलापुर और विक्की पिपली मंडल के अध्यक्ष पद को लेकर जिलाध्यक्ष अन्य पदाधिकारियों के साथ उलझ पड़े। पिपली मंडल से सतपाल किशनपुरा ने युवा मोर्चा के जिलाध्यक्ष पर आरोप लगाया कि वे पदों के नाम पर केवल औपचारिकता कर रहे हैं। उन्होंने कहा कि पिपली मंडल के युवा मोर्चा के कार्यकर्ताओं के साथ अनदेखी की जा रही है। देखते ही देखते बात इतनी बढ़ गई कि पिपली मंडल के युवा मोर्चा के कार्यकर्ता बैठक छोड़कर अपने वाहनों में सवार होकर वापस लौट गए। वहीं बाबैन मंडल से युवा मोर्चा का कोई भी कार्यकर्ता बैठक में नहीं पहुंचा। जिलाध्यक्ष सर्वजीत विर्क ने कहा कि जल्द कार्यकर्ताओं की नाराजगी को दूर करके पिपली मंडल का अध्यक्ष चुन लिया जाएगा। वहीं बाबैन मंडल के कार्यकर्ता बाहर जाने के कारण बैठक में शामिल नहीं हो सके। उनके नाम पर पहले ही सहमति बनी हुई है। आगामी बैठक में जल्द ही पिपली बाबैन मंडल के अध्यक्षों का नाम घोषित कर दिया जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva